O femeie de 42 de ani, din Argeș, a născut de 20 de ori și este mama cu cei mai mulți copii din România. Primul copil a fost adus pe lume pe când avea 19 ani și de atunci a născut aproape în fiecare an.

Cel mai mare copil al Georgianei Văcaru este un fiu 23 de ani, iar cea mai mică este fiica pe care a născut-o în primele zile ale anului 2020, potrivit Realitatea de Argeș.

Familia Văcaru, din comuna Stoeneşti, satul Coteneşti, este cea mai numeroasă din România. Georgiana a fost însărcinată aproape în fiecare an, în ultimele două decenii, iar toţi cei 20 de copii sunt sănătoşi. Fiul de 23 de ani și-a întemeiat deja propria familie.

Familia trăiește într-o într-o casă cu opt camere, în care părinții au amenajat dormitoare cu paturi suprapuse. Primăvara și toamna, tatăl pleacă la muncă, în străinătate, dar alocațiile copiilor rămâne principalul venit al familiei.

Femeia spune că familia ei ar putea deveni mai numeroasă.

„Dacă Dumnezeu îmi mai dă copii, nu îi oprim, Dumnezeu ştie ce se va întâmpla”, a declarat Georgiana Văcaru pentru sursa citată. Medicii spun că este sănătoasă şi capabilă să mai nască.

Citiți și: Povestea femeii din Uganda care a născut 38 de copii până la vârsta de 37 de ani